text: [{"text_idx": "#000000", "text": "Seinastu dagarnir hava vit kunngj\u00f8rt fleiri spennandi n\u00f8vn til leikaraho\u0301pin fyri 2023 og samanum tiki\u00f0 hava vit eitt li\u00f0 vi\u00f0 dugnaligum ungum leikarum, har fleiri longu hava royndir i\u0301 bestu deildini og so hava vit eisini nakrar \u201cveteranar\u201d, i\u00f0, ho\u0301ast aldurin ikki er heilt uppi i\u0301gj\u00f8gnum, so hava teir fleiri a\u0301ra royndir i\u0301 ovastu deildini."}, {"text_idx": "#000001", "text": "I\u0301 gja\u0301rkv\u00f8ldi\u00f0 var\u00f0 sa\u0301ttma\u0301li so undirskriva\u00f0ur vi\u00f0 3 sera spennandi leikarar, i\u00f0 allir hava ta\u00f0 til felags, at teir eru bla\u00f0ungir og so at siga o\u0301royndir i\u0301 bestu deildini. To\u0301, so hava teir dygdir, i\u00f0 TB metir seg hava t\u00f8rv a\u0301, a\u0301 besta li\u00f0num."}, {"text_idx": "#000003", "text": "Erik og Tummas Pauli hava gj\u00f8rt so miki\u00f0 um seg a\u0301 U17-felagsli\u00f0num, at venjari og lei\u00f0sla hava fingi\u00f0 eyguni upp fyri teimum og bjo\u0301\u00f0a\u00f0 teimum ein sa\u0301ttma\u0301la, i\u00f0 teir ti\u0301betur hava skriva\u00f0 undir!"}, {"text_idx": "#000004", "text": "Erik er 16 a\u0301ra gamal og er enn ikki skra\u0301settur fyri nakran dyst i\u0301 bestu deildini."}, {"text_idx": "#000005", "text": "16 a\u0301ra gamli Tummas Pauli heldur esini til i\u0301 verjuni og var\u00f0 skiftur inn i\u0301 5 dystum fyri besta li\u00f0i\u00f0 i\u0301 fj\u00f8r."}, {"text_idx": "#000006", "text": "Verjuleikarin Mikal var\u00f0 skiftur inn i\u0301 tveimum dystum i\u0301 Betri Deildini i\u0301 2021. Mikal er 17 a\u0301ra gamal."}, {"text_idx": "#000008", "text": "Hetta ver\u00f0ur eitt spennandi a\u0301r hja\u0301 felagnum og ikki minst hja\u0301 ungu garpunum, i\u00f0 vo\u0301nandi sleppa at vi\u0301sa hv\u00f8r dugur er i\u0301 teimum. Allir hava teir sp\u00e6lt fo\u0301tbo\u0301lt vi\u00f0 Sto\u0301ra\u0301, si\u0301\u00f0an teir vo\u0301ru heilt li\u0301tlir. Nu\u0301 er lutfalsliga trygga tilveran a\u0301 v\u00f8llinum, i\u0301 yngru deildunum, skift u\u0301t vi\u00f0 fo\u0301tbo\u0301lt i\u0301 bestu f\u00f8roysku mannsdeildini. Her skal b\u00e6\u00f0i fer\u00f0 og styrki til og ta\u00f0 metir felagi\u00f0 at hesir ungu, lovandi leikarar innihalda."}, {"text_idx": "#000009", "text": "I\u0301 yngru deildunum eru fleiri leikarir i\u00f0 vi\u0301sa lovandi taktir, og v\u00e6ntast kann, komandi ti\u0301\u00f0ina, at vit fara at kunngera okkurt navn afturat."}, {"text_idx": "#000010", "text": "Hjartaliga til lukku vi\u00f0 sa\u0301ttma\u0301lanum tit og bestu eydnu a\u0301 v\u00f8llinum i\u0301 2023!"}]